**13 000 kusov nočných motýľov vo Vlastivednom múzeu v Galante**

**/8.3.2023, Galanta/** **Na jar Vlastivedné múzeum v Galante odprezentuje vo svojich priestoroch rozsiahlu zbierku nočných motýľov vypožičaných z Vlastivedného múzea v Hlohovci, s ktorou chcú zaujať milovníkov prírody a zvierat. Na návštevníkov výstavy s názvom *Čo sa skrýva v tme* čaká viac ako 13000 exemplárov a viac ako 1200 rôznych druhov motýľov, ktoré žijú na Slovensku. Výstava dáva aj príležitosť spoznať zaujímavú profesiu entomológa a významného zberateľa regiónu. Vernisáž výstavy sa uskutoční 8. marca 2023, v stredu o 17:00. Výstava trvá do 26. apríla 2023.**

Na výstave *Čo sa skrýva v tme* bude prezentovaná rozsiahla zbierka nočných motýľov Slovenska, ktorú počas 46 rokov zozbieral popredný slovenský zberateľ a chovateľ motýľov Ladislav Miško z Nových Zámkov. Túto zbierku v decembri 2021 zakúpilo Vlastivedné múzeum v Hlohovci.

S vypožičaním tejto zbierky Vlastivedné múzeum v Galante má cieľom odprezentovať prírodovedu ako odbor, ktorý je málo zastúpený v inštitúcii. Ďalším cieľom je vzdelávať návštevníkov o rozmanitosti a kráse rôznych druhov nočných motýľov pomocou samotnej výstavy, prednáškou pre verejnosť a múzejno-pedagogickým programom pre školské skupiny. Predstavia verejnosti aj profesiu entomológa a významnú osobnosť zo širšieho regiónu Galanty, ktorá môže byť vzorom pre mládež.

Vernisáž výstavy *Čo sa skrýva v tme* sa uskutoční dňa 8. marca 2023, v stredu o 17:00. Na vernisáži sa zúčastní entomológ, kurátor výstavy a zbierkového fondu zoológia a entomológia vo Vlastivednom múzeu v Hlohovci, Mgr. Branislav Varga. Na vernisáži sa taktiež zúčastní entomológ, pôvodný majiteľ zbierky nočných motýľov, Ladislav Miško. Výstava bude sprístupnená verejnosti do 26. apríla 2023.

[www.muzeumgalanta.sk](http://www.muzeumgalanta.sk)

[www.facebook.com/muzeumgalanta](http://www.facebook.com/muzeumgalanta)

|  |  |
| --- | --- |
|  | **Judit PUKKAI**92401 GalantaHlavná 976/8**Telefon**: +421/31/7805535 **Mobil**: +421/904/505013 |

E-mail: muzeumgalanta.cestovnyruch@zupa-tt.sk

Web: [www.muzeumgalanta.sk](file:///C%3A%5CUsers%5CAdmin%5CDocuments%5C2022%5CPodujatia_2022%5CNoc%20m%C3%BAze%C3%AD%5Cwww.muzeumgalanta.sk)